Cikkjelöltvita:1848

message: Két év fordulatokban gazdag politikatörténeti cikk helyett csak listák voltak benne, amit lehetett, a szerzővel egyeztetve listaszócikké tette, a maradék viszont nem tesz ki egy szócikket. Vagy feljavul három hónap alatt, és valóban arról szól, ami a címe, vagy 1848 a jogalkotásban címmel egy önálló listává lehet. Palotabarát vita 2022. április 17., 00:34 (CEST)
replies: text: Szerintem ez már elég jó lett, persze lehetne bővíteni. –  Zimmy  2022. június 11., 15:07 (CEST)
replies: text: :Ne viccelj már, a javítás az volt, hogy forrás nélkül beleírtál egy bekezdést az országgyűlés összetételéről.

text: :Ez volt a magyarországi népképviseleti országgyűlések közül az első. Az első olyan, ahol választott képviselők, és nem követek vettek részt az ogy. munkájában. Meghatározó jelentőségű volt a későbbi (1861, majd 1865 utáni) országgyűlések szempontjából. Azok a törvények, amiket itt hoztak, szintén kihatottak az elkövetkező közel száz év magyarországi országgyűléseire. Ez volt az első, ami nem Pozsonyban, hanem Pesten ülésezett, de kétszer költözött a hadihelyzet változékonysága folytán, és a képviselők egy része is lemorzsolódott közben. Ez az országgyűlés mondta ki a trónfosztást. A szócikk címe alapján mindezekről szólnia kell, és nem úgy, hogy később majd egyszer kiegészül, hanem úgy, hogy ennek szellemében készül el a cikk. Ez, ami most olvasható, az egy vázlat, ami egyetlen blogforráson alapul (nem a bloggal van baj, hanem azzal, hogy egy  nagyon jól dokumentált és kiértékelt, a magyar történelem szempontjából fontos, szimbolikus és meghatározó eseményről kellene szólnia a cikknek, amikhez szabadon elérhető források zömét lehet felkutatni). A feljavítás szerintem marhára nem arról szól, ami tegnap óta történt vele, ez még jócskán és bőven feljavításra szorul. Palotabarát vita 2022. június 13., 00:13 (CEST)

text: Hát akkor csinálj, ami jólesik. Törölj nyugodtan egy informatív oldalt. Nem forrás nélkül, ugyanez a szöveg szerepel a listaoldalon. –  Zimmy  2022. június 14., 02:29 (CEST)
replies: text: :Zimmy ez sok minden, de nem informatív. Leírtam, hogy kb. miket kellene tartalmaznia ahhoz, hogy a címének megfeleljen, de ezek közül se forrással, se forrástalanul nincs benne egyik sem. A törvények felsorolása is csak 1848-ra korlátozódik, az 1849-es törvények hiányoznak belőle, többek között a magyar függetlenségi nyilatkozat, vagyis a trónfosztás is! Milyen cikk az, ami 1848/49 törvénykezésének a történetét akarja bemutatni, de meg sem említi ezt? Nagyon nem szeretem a vabank dolgokat, amikor összecsapunk valamit, hogy kék legyen a link, aztán kiderül, hogy itt is vérzik egy kicsit, itt is vérzik egy kicsit, ez kimaradt, az  kimaradt, nem is arról szól, csak úgy van. Ez a feljavító, azért vannak itt a cikkek, hogy feljavuljanak, nem azért, hogy mindenáron visszapasszírozzuk őket a fő névtérbe. Ami használható volt belőle, azt kimentettük (bár azon is van javítanivaló, az is hiányos), bárki - beleértve téged is - megírhatja a történetet, de ha erre nincs lehetőség, akkor engedjük el. Szerintem ez tipikusan a sokat akar a szarka, de nem bírja a farka esete: kirakok valamit, aztán majd mások feljavítják. Hát ilyet ne már. (Ez utóbbi nem neked szól, tudom, hogy nem te kezdtél bele) Palotabarát vita 2022. június 16., 03:03 (CEST)
thread_title:  Feljavítóba helyezés oka